कई लोग जिंदगी में मिलने वाले भावनात्मक धक्कों से जल्द उबर नहीं पाते. खासकर प्रेम और उस से जुड़े दर्द जैसे प्यार न जता पाने का मलाल, प्यार में धोखा, ब्रेकअप का दर्द, बेवफाई, तलाक जैसे हालातों से व्यक्ति जल्द टूट जाता है ओर कामयाबी बहुत दूर चली जाती है. इन चक्करों में अच्छाखासा कॅरियर भी बरबाद कर लेते हैं. जीवन का यह हिस्सा अहम है पर सबकुछ नहीं. दर्द को पीछे छोड़ कर मजबूती के साथ आगे बढ़ना ही जिंदगी है.